Βίκτορ Τσανγκ

Ο Βίκτορ Τσανγκ (γεννήθηκε ως Chang Yam Him, 21 Νοεμβρίου 19364 Ιουλίου 1991), ήταν κινεζικής καταγωγής Αυστραλός καρδιοχειρουργός, που υπήρξε πρωτοπόρος των μεταμοσχεύσεων καρδιάς στην Αυστραλία και επηρέασε την επεμβατική καρδιολογία με το έργο του.

Η δολοφονία του το 1991 κατέπληξε την Αυστραλία και θεωρείται μία από τις πιο διαβόητες στην ιστορία της χώρας. Στον Δρ. Τσανγκ έγινε τιμητικά κρατική κηδεία και το 1999 ψηφίστηκε ως ο Αυστραλός του Αιώνα στα βραβεία People's Choice.

 Καριέρα 
Ο Τσανγκ αφού ολοκλήρωσε τις ιατρικές του σπουδές στο Πανεπιστήμιο του Σίδνεϊ και εργάστηκε στο St Vincent's Hospital, εκπαιδεύτηκε στο Ηνωμένο Βασίλειο και τις Ηνωμένες Πολιτείες ως χειρουργός πριν επιστρέψει στην Αυστραλία. 

Στο νοσοκομείο St Vincent's, βοήθησε στη δημιουργία της Εθνικής Μονάδας Μεταμοσχεύσεων Καρδιάς, του κορυφαίου κέντρου της χώρας για μεταμοσχεύσεις καρδιάς και πνευμόνων. Η ομάδα του Δρ. Τσανγκ είχε υψηλό ποσοστό επιτυχίας στη διενέργεια μεταμοσχεύσεων καρδιάς και πρωτοστάτησε στην ανάπτυξη μιας καινοτομικής τεχνητής καρδιακής βαλβίδας."Dr. Victor Chang's artificial heart valve ". National Archives of Australia. Accessed 17 August 2009,. 

Το 1986 τιμητικά αναγορεύτηκε ως Σύντροφος του Τάγματος της Αυστραλίας για την «υπηρεσία του στις διεθνείς σχέσεις μεταξύ Αυστραλίας και Κίνας και στην ιατρική επιστήμη».

Το 1991, ο Τσανγκ δολοφονήθηκε από δύο νεαρούς Μαλαισιανούς μετανάστες σε μια αποτυχημένη απόπειρα ληστείας και εκβιασμού. 

 Μεταθανάτια κληρονομιά 
Η κληρονομιά του περιλαμβάνει τη δημιουργία του Ιδρύματος Dr. Victor Chang. Επιπλέον, μετά το θάνατό του, δημιουργήθηκε το Καρδιολογικό Ερευνητικό Ινστιτούτο Victor Chang και ιδρύθηκε το κτήριο Dr. Victor Chang Lowy Packer στο νοσοκομείο St Vincent.

Το περιοδικό Time σε άρθρο του, «A Golden Anniversary», τον συμπεριλαμβάνει στους ανθρώπους που άφησαν δυνατό στίγμα στην Ωκεανία την πεντηκονταετία 1959-2009.

Το 2017, ένα γνωστό φέρι μπωτ στην Αυστραλία φέρει το όνομά του, Dr. Victor Chang."Victor Chang joins Sydney's ferry fleet". Transport for New South Wales. 18 August 2017. Accessed 7 October 2017.

Ο πλανήτης Minor planet 24450 φέρει το όνομά του.

Στις 21 Νοεμβρίου 2023, η εταιρεία Google τίμησε τα 87α έτη από την γέννησή του με ένα αφιέρωμα - Google Doodle.

 Παραπομπές 

 Διαβάστε επίσης 



 Margaret Harris, "Chang, Victor Peter (1936–1991)" , Obituaries Australia, Εθνικό Κέντρο Βιογραφίας, Εθνικό Πανεπιστήμιο της Αυστραλίας

Κατηγορία:Καρδιοχειρουργοί
Κατηγορία:Αυστραλοί ιατροί